হাওড়া, শিয়ালদহের মতো বড় স্টেশন তো রয়েছেই সেই সঙ্গে আরও চারটি ছোট স্টেশন ঘিরে নতুন পরিকল্পনা ভারতীয় রেলের। টুইট করে ঘোষণা করলেন রেলমন্ত্রী পিযূষ গয়াল।
রাজ্যের ছ’টি স্টেশনকে ঢেলে সাজাতে চায় রেল। শুধু আধুনিকীকরণ নয়, বাংলার সংস্কৃতির সঙ্গে তাল রেখে হবে বদল। ঘোষণা করলেন খোদ রেলমন্ত্রী। এই তালিকায় রয়েছে, হাওড়া, শিয়ালদহ, আসানসোল, আদ্রা,, দার্জিলিং ও আলিপুরদুয়ার।
রেলমন্ত্রী জানিয়েছেন, এই সব স্টেশনের শুধু আধুনিকীকরণ নয়, সেই সঙ্গে আন্তর্জাতিক মানের ট্রানজিট হাব তৈরি করা হবে। সেই সঙ্গে যুক্ত হবে স্থানীয় সংস্কৃতির সঙ্গে তাল রেখে সৌন্দর্যায়ন।

Bringing Transformative Redevelopment: Indian Railways plans to upgrade stations in West Bengal into world-class transit hubs with a perfect blend of technology, local culture & history. pic.twitter.com/UHF8wF0daV
— Piyush Goyal (@PiyushGoyal) 25 March 2018

ইন্টারনেটের উন্নত ব্যবস্থা, যাত্রীদের অপেক্ষা গৃহ এসব তো রয়েইছে সেই সঙ্গে প্রতিটি স্টেশন ‘সেলফি জোন’ তৈরিরও পরিকল্পনা রয়েছে রেলের। একই সঙ্গে এই সব স্টেশনে প্রদর্শশালাও বানাতে চায় রেল।
স্টেশন চত্বর থেকেই যাতে অন্যান্য যানবাহণ ধরা যাত্রীদের পক্ষে সহজ হয় তাও রয়েছে পরিকল্পনার মধ্যে।